Geheuestokkie met 'sensitiewe inligting' voor DA-kantoor gesteel | Maroela Media
Gewapende rowers slaan toe op 'n koerierdiensvragmotor voor die DA se federale hoofkantoor in Kaapstad. (Skermgreep uit video)
Gewapende rowers het Maandag op 'n koerierdiensvragmotor voor die DA se federale hoofkantoor in die Kaap toegeslaan toe dié 'n geheuestokkie met sensitiewe inligting rakende 'n ondersoek na korrupsie moes aflaai.
Die geheuestokkie – met inligting wat die opposisieparty van die Nasionale Loterykommissie (NLK) aangevra het – is tydens die voorval gesteel.
Mat Cuthbert, DA-woordvoerder oor handel en nywerheid, sê die voorval het afgespeel soos iets uit 'n James Bond-fliek.
Die opposisieparty meen die voorval is uiters verdag aangesien die NLK aanvanklik onwillig was om die inligting aan die party te oorhandig.
Volgens Cuthbert het die DA vroeër 'n aansoek ingevolge die Wet op die Bevordering van Toegang tot Inligting, oftewel die Paia-wet, ingedien rakende 'n diensverskaffer wat deur die NLK gekontrakteer is om aanbevelings aan die kommissie te maak oor hoe om Covid-19-hulpfondse ten bedrae van R150 miljoen te versprei.
Die NLK het die diensverskaffer R460 287,50 hiervoor betaal.
Die DA se aansoek is toegestaan ondanks die NLK se teenkanting. Die kommissie het sedertdien onderneem om die aangevraagde inligting op 'n geheuestokkie by die DA se kantoor in Kaapstad te laat aflaai.
Volgens Cuthbert is dit dus uiters verdag dat die inligting wat die NLK so onwillig was om te oorhandig, nou deur gewapende verdagtes onderskep is.
"Dit blyk beslis 'n georkestreerde poging te wees om die behoorlike proses van die Paia-aansoek te omseil en die inligting oor die begunstigdes van hierdie NLK-tender van die publiek te weerhou."
Die DA sê hy kan egter in die stadium net bespiegel oor wie agter die voorval sit.
DA Nasionale Loterykommissie
Gr. 12-eindeksamenrooster dalk aangepas
Onthou die Powerball trek van 5, 6, 7, 8, 9 en Powerball van 10 soe ruk gelede. Wonder watter ANC kaders het almal hulle deel gekry? POWERBALL WINNING NUMBERS
DRAW DATE: 2020-12-01
Daai hengse trok en hulle vat net 4 of 5 klein boksies…… beslis verdag en slang in die gras
Hmm die DA moet nou die inligting self gaan haal en op 'n stokkie sit by die NLK se kantore. Hulle het dit op 'n stokkie gesit, so hulle moet sekerlik 'n kopie van dit iewers he. Ja die is seersekerlik beplan want hulle het nogals 'n 2de motor gehad wat hulle bygestaan het. Baie verdag.
Hoe dom wil julle wees om so iets met 'n courier te vervoer. En volgens die video lyk dit alles behalwe soos 'n "james bond" movie.